形容詞

形容詞是種词类。根本特点是自由用作定语修饰名词或名词性短语。来拉语义高头，形容词多数表示性质、状态、属性、描述等含义。

 普遍性 
比起名词、动词，形容词本身个词类地位顶弗确定。虽然形容词所表示个意义——所指对象个属性——任何语言里侪有词语来表示，属于普遍性个语义范畴，但箇个弗代表渠是普遍性个词类范畴。

交关类型学家看来，弗少语言里呒没独立个形容词类：虽然存在表示其他语言中形容词类语义（即表示某种属性）个词语，外加可以修饰、限制名词，但是箇眼词语难以成为一隻独立个词类。譬方南美洲印第安人个克丘亚语就好认为是名-形一体个语言，而印度个曼尼普尔语是动-形一体个。

威廉·克罗夫特搭罗伯特·迪克逊认为，名词、动词、形容词三大词类搭人类语言指称、述谓、修饰三大普遍性功能相适应，侪是普遍性独立词类。但同时也承认，形容词个普遍性是指该原型范畴普遍存在，具体语言里向，形容词搭别样词类个边界确实可以邪气模糊。

 搭名词个分化 

 搭动词个分化 
判断标准：
 弗好直接作谓语；
 可以直接作定语（弗包括动词性成分搭小句）。
满足两者好讲动-形高度分化，侪弗满足就是动-形低度分化，满足1弗满足2算动-形中度分化（渠眼形容词叫“近动形容词”）。

 汉语“形容词” 
汉语从古至今是动-形一体个语言，形容词是动词一隻次类，两者可以合称“谓词”。

 別樣 
 副詞
Category:實詞
Category:詞性
Category:語法